RUBIACÉES. 503 
XV. ADOXEÆ. 
203. Adoxa L. — Flores hermaphroditi, 4-6-meri; receptaculo 
hemisphærico germinis basin intus adnatam fovente. Calyx perigynus, 
margini receptaculi insertus, 2, 3-lobus. Corolla rotata, cum calyce 
inserta ; tubo brevi; limbi lobis 4-6, imbricatis. Stamina totidem, 
corollæ inserta; filamentis profunde 2-fidis ; singulis apice dimidiam 
antheram gerentibus, scilicet loculum extrorsum subpeltatum, longi- 
tudinaliter rimosum. Germen basi inferum, superne liberum ibique 
attenuatum in stylum crassum brevemque, mox 3-5-partitum ; ramis 
erectis crassiusculis, apice subtruncato stigmatosis. Ovula in loculis 
(alternipetalis) solitaria, descendentia; micropyle introrsum supera. 
Fructus drupaceus, calyce brevi lateraliter auctus ; pyrenis 4-5, com- 
pressis cartilagineis. Semina in pyrenis solitaria, descendentia, valde 
compressa; integumento tenui; albumine duro; embryonis minuti 
radicula supera. — Herba humilis perennis (moschata) ; rhizomate 
leviter tuberoso repente, squamigero; ramis aeriis 2-phyllis; foliis 
Cradicalibus » petiolatis, 3-5-foliolatis v. 2, 3-natisectis; superioribus 
3-foliolatis; segmentis lobatis ; imo petiolo in vaginam dilatato; flo- 
ribus (parvis) in cymas terminales dispositis, brevissime stipitatis 
v. sessilibus ; terminali 4- v. rarius 5-mero; periphericis 5- v. rarius 
6-meris. (Orbis utriusque hemisph. bor.) — Vid. p. 362. 
